《招邹次魏》
宋代·孙觌

客舍风雨交，庭芜蔓春草。蓐食悲王孙，戛釜厌邱嫂。

吾人才杰悲，一障狂澜倒。汤汤捍滔天，凛凛块绝岛。

奇音闲大朴，妙语发天藻。壁间见蝎喜，屋上瞻乌好。

跫然听足音，自足慰衰老。出门泥活活，所向碍行潦。

怀人心不展，厌乱迹如扫。仲子过我庐，肩舆白云道。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。